શરૂઆત મહાત્મા ગાંધીથી જ કરીએ. ગાંધીજીએ 1934માં જગન્નાથ પુરીની મુલાકાત લીધી હતી. તેઓ પોતાના સાથીઓ કે જેમાં મુસ્લિમો, ખ્રિસ્તીઓ અને દલિતો હતા તેમની સાથે દર્શને ગયા હતા. પણ મંદિરના પંડાઓએ તેમને આ બધા સાથે પ્રવેશ આપવાની મનાઇ કરી. તેના કારણે ગાંધીજીએ વિરોધમાં પ્રવેશ ના કર્યો. વિરોધ દર્શાવવા માટે તેમણે મંદિરના સિંહદ્વાર પાસેથી જ હરિજન પદયાત્રા કાઢી હતી. ગાંધીજીના સાથીઓમાં વિનોબા ભાવે પણ હતા. સર્વોદય કાર્યકર વિનોબા ભાવેને પણ આ રીતે પ્રવેશ મળ્યો નહોતો.